projecte-aina/catalan_government_crawling huggingface dataset:
L'Autoritat Catalana de Protecció de Dades ha desenvolupat un conte perquè els infants més petits, de 4 a 6 anys, apreguin a protegir la seva informació personal quan es troben en l'entorn digital.
Primer vídeo: versió en català i subtítols en anglès
Segon vídeo: versió en català i subtítols en castellà
Sebastià Vila, M. Àngels Barbarà, Pompeu Casanovas, Marta Poblet i Josep Oliveras
La directora de l'Autoritat Catalana de Protecció de Dades, M. Àngels Barbarà, va ser ponent a la Universitat Catalana d'Estiu que enguany, amb motiu dels seus 50 anys, es va celebrar a la ciutat de Manresa, Capital de la Cultura Catalana 2018.
M. Àngels Barbarà va participar el 7 de juliol a la sessió "Big Data: democràcia i seguretat", juntament amb Pompeu Casanovas, de La Trobe University (Austràlia); Marta Poblet, de RMIT University (Austràlia); i Sebastià Vila, del Grup de Recerca en Circuits i Sistemes de Comunicació de la UPC de Manresa.
Al llarg de la seva ponència, M. Àngels Barbarà, va exposar en referència al big data: democràcia i seguretat, que la garantia del dret a la protecció de dades és una condició prèvia per poder exercir lliurement la resta de drets i llibertats necessaris en la democràcia.
També es va referir al context actual de revolució tecnològica en el que neix l'RGPD, que és de compliment obligat des del 25 de maig.
M. A. Barbarà va comentar que aquest Reglament té la voluntat de ser "tecnològicament resistent", és a dir, garantir els drets i llibertats de les persones més enllà de la tecnologia utilitzada.
L'RGPD ha introduït una sèrie de principis i obligacions que serveixen per garantir el control de les persones sobre les seves dades i, per tant, per garantir el conjunt dels seus drets i reforçar el compromís de les entitats i les organitzacions amb la ciutadania.
La directora de l'Autoritat Catalana de Protecció de Dades, M. Àngels Barbarà, va participar al tercer Congrés Internacional de Transparència i Dret d'Accés a la Informació, que es va celebrar a Cadis els dies 26, 27 i 28 de setembre de 2018.
L'edició d'enguany d'aquest esdeveniment, organitzat per l'Associació de Professionals de la Transparència (ACREDITRA) i per l'àrea de Dret Administratiu de la Universitat de Cadis, va tenir com a objectiu analitzar la relació de la transparència amb el dret d'accés a la informació pública, la publicitat activa i els àmbits relacionats amb el govern obert i el bon govern.
M. Àngels Barbarà va participar el 26 de setembre a la sessió "Protecció de dades i transparència: un conflicte permanent?", juntament amb la directora de l'Agència Basca de Protecció de Dades, Margarita Uría, i Pedro Colmenares, subdirector general d'Inspecció de l'Agència Espanyola de Protecció de Dades.
Va moderar la taula Antonio Troncoso, catedràtic de dret constitucional de la Universitat de Cadis.
Al llarg de la seva ponència, M. Àngels Barbarà, va exposar que la protecció de dades no és un obstacle per a l'efectivitat del dret d'accés a la informació pública, sinó una garantia que aquest accés no sacrifica injustificadament els drets de les persones afectades.
M. Àngels Barbarà també va comentar que, si bé aquest dret d'accés es configura com un dret subjectiu ampli, com qualsevol altre dret, no és absolut.
Per això, pot resultar limitat quan entra en col·lisió amb altres drets, com passa amb el dret fonamental a la protecció de dades personals.
Anonimització, minimització i finalitat són principis bàsics en el moment de ponderar el dret d'accés i el dret a la protecció de dades, en la resolució d'un cas concret.
L'Autoritat Catalana de Protecció de Dades va organitzar aquesta jornada per fer balanç dels sis mesos de compliment del Reglament general de protecció de dades (RGPD) i, alhora, donar a conèixer la situació dels ajuntaments catalans respecte del principi d' accountability (responsabilitat proactiva).
L'Autoritat va exposar que "el repte que hem de superar, després de 6 mesos d'obligat compliment del Reglament europeu de protecció de dades, és aconseguir explicar de forma més clara i entenedora els drets de les persones, perquè n'estiguin informades i puguin avaluar la seva resposta".
Així ho va afirmar la directora de l'APDCAT, M. Àngels Barbarà, en la intervenció inaugural de l'acte, celebrat el 23 de novembre al Centre d'Estudis Jurídics de Barcelona i adreçat a responsables i professionals en l'àmbit de la protecció de dades i la privacitat.
La directora de l'APDCAT va exposar que "no hem aconseguit deixar enrere la perspectiva limitada i formalista que teníem fins ara de protegir les dades personals, per passar a una visió ampla i pragmàtica de protegir les persones per garantir el conjunt dels seus drets i llibertats".
Així mateix, M. Àngels Barbarà va destacar que "les dues grans fites són actuar sota el principi de l' accountability i que els responsables de protecció de dades facin l'avaluació del risc".
I va retreure que "encara no hi ha un model per avaluar les mesures de seguretat, tal com disposa l'RGPD".
Com a part destacada de la jornada, es van presentar els resultats de l'enquesta feta per l'APDCAT en el marc del GPEN (Global Privacy Enforcement Network), sobre el compliment del principi d 'accountability entre els ajuntaments de Catalunya.
L'objectiu de l'enquesta va ser conèixer la implicació dels ens locals en les noves normes establertes a l'RGPD.
Hi van participar des de grans ciutats de més de 100.000 habitants (Barcelona, L'Hospitalet, Terrassa, Badalona, Sabadell, Lleida i Mataró), municipis d'entre 10.000 i 100.000 habitants (Girona, Granollers, Cambrils, Sant Feliu de Guíxols, Valls, Arenys de Mar, Tàrrega...) i fins a municipis de menys de 5.000 habitants (Tremp, Sils, Selva del Camp, Ampolla, Fatarella, Margalef...).
Algunes conclusions de l'informe:
A la jornada, per analitzar la base jurídica dels tractaments de dades i com gestionar les notificacions de les violacions de seguretat hi van participar el cap de l'Assessoria Jurídica de l'APDCAT, Santiago Farré; el cap de l'Àrea d'Inspecció, Carles San José; i la responsable de projectes normatius i estudis jurídics, Cristina Dietrich.
M.Àngels Barbarà i M. Eugènia Gay
L'Autoritat Catalana de Protecció de Dades (APDCAT) ha signat un conveni de col·laboració amb l'Associació Intercol·legial de Col·legis Professionals de Catalunya, amb l'objectiu de garantir un millor coneixement i preparació en matèria de protecció de dades dels membres integrats en aquesta associació i dels treballadors dels col·legis i consells professionals.
D'aquesta manera, l'APDCAT donarà suport a les tasques de la Intercol·legial vinculades a la normativa de protecció de dades, especialment en l'aplicació del Reglament general de protecció de dades.
El conveni ha estat signat per la directora de l'Autoritat Catalana de Protecció de Dades, M. Àngels Barbarà, i per la presidenta de l'Associació Intercol·legial de Col·legis Professionals de Catalunya, M. Eugènia Gay, i estableix la constitució d'una comissió de seguiment i coordinació entre les dues organitzacions.
Per tal de donar a conèixer, consolidar i desenvolupar el dret a la protecció de dades, s'organitzaran conjuntament actes, jornades, seminaris, accions i campanyes de comunicació, difusió i divulgació.
En el marc d'aquest acte de signatura del conveni, la directora de l'APDCAT ha impartit la conferència "Protecció de dades, col·legis professionals i exercici professional", adreçada als representants de tots els col·legis professionals de Catalunya.
M. Àngels Barbarà ha assenyalat que les tecnologies s'estan desenvolupant amb el clar fonament d'extreure valor del conjunt de dades que es generen en tots els àmbits i impulsar l'economia de les dades.
També ha recalcat que l'RGPD està dissenyat per evitar que unes regles rígides frenin la innovació, però, alhora, perquè els drets i les llibertats de les persones no es vegin limitats.
Per aquest motiu, el canvi de paradigma se centra en com es gestiona la informació i s'apunten dos eixos obligatoris: la responsabilitat proactiva i demostrable (accountability) i l'enfocament en el risc.
La directora de l'APDCAT ha apostat per deixar enrere la perspectiva limitada i formalista que teníem fins ara de protegir les dades personals, en favor d'una visió àmplia i pragmàtica de protegir a les persones, per garantir-ne el conjunt de drets i llibertats.
L'Autoritat Catalana de Protecció de Dades participa en el seminari organitzat per l'Il·lustre Col·legi de l'Advocacia de Barcelona, amb l'objectiu de formar 30 advocats en el Reglament general de protecció de dades, Reglament (UE) 2016/679.
Aquest esdeveniment s'ha organitzat en el marc del projecte TRADATA, finançat per la Direcció General de Justícia de la Comissió Europea.
Al llarg de la jornada es tracten les qüestions següents: els reptes de la implantació de l'RGPD; la valoració de riscos i les mesures de seguretat; les funcions del delegat de protecció de dades (DPD) i la relació entre el DPD i la direcció de l'empresa; la transferència internacional de dades; i la perspectiva comparada a la implantació de l'RGPD, fent referència als aspectes administratius i sancionadors.
Per part de l'APDCAT, Santiago Farré, cap de l'Assessoria Jurídica de l'APDCAT, participa en la sessió de les funcions de les agències de control i del Supervisor Europeu de Protecció de Dades.
L'acte se celebra el 24 de maig de 2019, a l'Il·lustre Col·legi de l'Advocacia de Barcelona.
Per a més informació, podeu consultar el programa de l'acte.
Il·lustre Col·legi de l'Advocacia de Barcelona
L'Autoritat Catalana de Protecció de Dades organitza una jornada per debatre sobre l'ètica en la intel·ligència artificial.
A la jornada, la directora de l'Autoritat, M. Àngels Barbarà, parlarà de la innovació tecnològica com a eina per millorar la qualitat de vida de les persones.
A continuació hi haurà un debat amb experts, en el qual participaran: Alessandro Mantelero, relator d'intel·ligència artificial i protecció de dades del Consell d'Europa; Carme Torras, doctora en informàtica i investigadora a l'Institut de Robòtica CSIC – UPC; Itziar de Lecuona, professora del Departament de Medicina i sotsdirectora de l'Observatori de Bioètica i Dret de la Universitat de Barcelona; i Jordi Soria, coordinador de Tecnologia i Seguretat de la Informació de l'APDCAT.
El format de la taula té previst un temps perquè els assistents a la jornada puguin interpel·lar als ponents.
Moderarà el debat Karma Peiró, periodista especialitzada en tecnologies de la informació i la comunicació.
La jornada tindrà lloc el proper 17 de juny, d'11.00 a 13.00 hores, a la Sala Cotxeres del Palau Robert, passeig de Gràcia, 107, Barcelona.
Inici de les acreditacions a les 10.30 hores.
L'assistència és lliure, però es requereix inscripció prèvia.
Per a més informació, podeu consultar el programa de la jornada.
Participants a la 41a Conferència Internacional d'Autoritats de Privacitat i Protecció de Dades
La directora de l'Autoritat Catalana de Protecció de Dades, M. Àngels Barbarà, va assistir a la 41a Conferència Internacional d'Autoritats de Privacitat i Protecció de Dades, enguany organitzada pel Comissionat de Protecció de Dades d'Albània.
Aquest any l'eix central de la conferència va girar al voltant de la convergència i la connectivitat i els avenços que es fan cap a uns estàndards comuns de protecció de dades.
Es van adoptar diverses declaracions i resolucions, entre les que destaquen les següents: (textos disponibles en versió original)
L'Autoritat Catalana de Protecció de Dades ha estat co-espònsor de la resolució.
També es van adoptar les resolucions següents:
La directora de l'Autoritat Catalana de Protecció de Dades, M. Àngels Barbarà, ha participat en la segona edició d'aquest congres tecnològic creat per explicar, debatre i intercanviar coneixements i idees al voltant de la ciberseguretat.
Al llarg del congres, organitzat en tres jornades, s'ha debatut sobre cloud security, blockchain, ciberintel·ligència, talent governance i tecnologies de seguretat per a la transformació empresarial, entre altres temes.
S'ha donat, però, una rellevància molt especial a la temàtica de protecció de dades i s'ha organitzat, en el sí del congrés, el Data Protection Office (DPO) SUMMIT, que ha estat inaugurat per la directora de l'Autoritat Catalana de Protecció de Dades, M. Àngels Barbarà.
L'objectiu del DPO SUMMIT ha estat afavorir la visibilitat de la figura del delegat de protecció de dades i destacar el seu paper essencial, tenint en compte el nou marc europeu de protecció de dades, com a garant, en les empreses i institucions, dels drets de les persones.
El Cybersecurity Congress s'ha celebrat a la Fira de Barcelona el dies 29, 30 i 31 d'octubre de 2019.
El Comitè de Representants Permanents dels governs dels estats membres a la Unió Europea (Coreper) i a la Comissió de Llibertats Civils, Justícia i Afers Interns del Parlament Europeu (LIBE) confirmen Wojciech Wiewiórowski com a nou supervisor europeu de Protecció de Dades, per un període de mandat de 5 anys.
CICLE DE CONFERÈNCIES SOBRE PROTECCIÓ DE DADES DE CARÀCTER PERSONAL Propera conferència: Dimecres, 15 de novembre, a les 12:30 hores Títol: Incidencia de las nuevas tecnologías de la información y las comunicaciones en el ámbito laboral: una visión panorámica Ponent: Carolina San Martín Mazzucconi
Les persones interessades poden enviar un correu electrònic a [EMAIL] tot indicant el nom i cognoms, adreça postal i electrònica i l'empresa, l'entitat o l'organisme públic corresponent.
Les dades personals que faciliteu passaran a formar part d'un fitxer titularitat de l'Agència Catalana de Protecció de Dades; autoritzeu expressament que siguin tractades per a la gestió de l'assistència a la conferència.
Podeu exercir els drets d'accés, rectificació, cancel·lació i oposició davant l'Agència (carrer Llacuna, 166, 7a planta - 08018 de Barcelona) mitjançant un escrit amb fotocòpia del Document d'Identitat.
L'Autoritat Catalana de Proteccio de Dades imparteix un curs, organitzat per l'Escola d'Administració Pública de Catalunya amb l'objectiu de resoldre qüestions vinculades al tractament de dades personals en l'entorn dels serveis socials.
Els continguts formatius se centraran en els principis de protecció de dades, els drets que hi estan relacionats i els deures que s'han de complir vinculats a aquest dret fonamental.
També es tractarà de la normativa sectorial, el principi de qualitat de les dades i les mesures de seguretat, entre altres temes.
Al final de la sessió, es treballaran casos pràctics.
El curs, de 8 hores lectives, s'impartirà els dies 13 de maig de 2015, de 09.00 a 14.00 hores, i 20 de maig de 2015, de 09.00 a 12.00 hores.
La formació està adreçada a persones que treballen a les àrees de serveis socials o en el compliment de la normativa de protecció de dades, dins de les entitats que presten aquests serveis.
La formació s'impartirà a Escola d'Administració Pública de Catalunya, C/ Girona, 20, 08010 Barcelona i anirà a càrrec de Joana Marí, responsable de Consultoria de Registre de l'Autoritat Catalana de Protecció de Dades.
Per a més informació podeu consultar el programa de l'acte.
L'Autoritat Catalana de Protecció de Dades ha participat en l'European Conference of Data Protection Authorities, que s'ha celebrat a Manchester del 18 al 20 de maig de 2015 i ha estat organitzada per l'Oficina del Comissionat d'Informació del Regne Unit (ICO).
Aquesta conferència reuneix les autoritats de protecció de dades d'arreu d'Europa.
És una ocasió única perquè els representants de cada autoritat puguin tractar temes d'interès comú i avançar en el dret fonamental a la protecció de dades.
En aquesta edició, que porta per títol Navigating the Digital Future - Let's get practical!, s'ha debatut sobre les potestats de les autoritats en el marc de la Reforma europea de protecció de dades i s'han analitzat qüestions com el paper que estan jugant les autoritats per assegurar els drets dels ciutadans, o quines eines han d'emprar aquestes autoritats per fer front als desafiaments presents i futurs.
També s'han debatut i posat en comú les experiències dels assistents en relació amb les polítiques adreçades a assegurar el compliment de la legislació de protecció de dades, a més d'explorar fórmules per incrementar la cooperació i fomentar l'intercanvi d'informació entre les autoritats europees.
Resolució adoptada (disponible en versió original).
L'Autoritat Catalana de Protecció de Dades va participar en aquesta sessió, organitzada per la Unió General de Treballadors de Catalunya (UGT).
L'objectiu de la jornada era exposar els aspectes pràctics que els sindicats han de tenir en compte, per complir amb la normativa de protecció de dades vigent.
Al llarg de la sessió es van abordar els principis, els drets i les principals obligacions d'aquesta normativa, fent especial èmfasi en les novetats del nou Reglament respecte de l'antiga norma i el canvi de paradigma que suposa.
L'acte estava adreçat al col·lectiu sindical, especialment a advocats i advocades de l'àmbit social.
Per part de l'APDCAT hi va intervenir Joana Marí, delegada de protecció de dades de l'Autoritat.
L'acte es va celebrar el 12 d'abril de 2019, de 10.00 a 13.00 hores, a la seu de la Unió General de Treballadors (UGT) de la Rambla Santa Mònica, 10, 2a planta, de Barcelona.
Seu de la Unió General de Treballadors (UGT)
Rambla Santa Mònica, 10, segona planta
Peter Johan Hustinx, Supervisor Europeu de Protecció de Dades, ha recomanat a l'Oficina Europea de Policia (Europol) que reforci les seves mesures de protecció de dades de caràcter personal.
La petició del Supervisor s'emmarca entorn a la proposta del Consell de la Unió Europea per dotar a Europol d'una nova base legal que faci més flexible el seu funcionament i que permeti una major cooperació policial, especialment en el marc de la lluita antiterrorista.
L'adopció de la nova legislació per a Europol implicarà canvis importants en les seves potestats, especialment pel que fa a l'intercanvi d'informació.
Concretament, Europol incrementarà la interoperabilitat entre bases de dades nacionals i europees, motiu pel qual el Supervisor Europeu de Protecció de Dades considera "indispensable" millorar el control de les dades personals.
Segons Hustinx, els intercanvis d'informació amb altres organismes han de descansar "en un nivell coherent de protecció de dades i en una bona cooperació pel que respecta al seu control".
El Supervisor recomana establir "condicions estrictes" quan les bases de dades estan estretament vinculades entre sí, harmonitzar les regles i limitar les excepcions al dret d'accés, així com assegurar la independència del responsable d'Europol encarregat del processament intern de les dades de caràcter personal.
La directora de l'Agència Catalana de Protecció de Dades, Esther Mitjans, va participar com a ponent convidada a la conferencia 'Nuevo reglamento de LOPD'.
L'acte, organitzat per Recoletos Conferencias y Formación, va tenir lloc el divendres 23 de febrer a Barcelona.
En la seva intervenció, la directora de l'apdcat va abordar qüestions relacionades amb l'LOPD i amb el seu projecte de reglament de desenvolupament, que s'està elaborant.
Esther Mitjans va reflexionar sobre la manca de previsions respecte als mecanismes de cooperació i col·laboració en una matèria complexa i transversal com és la protecció de dades.
En aquest sentit, va lamentar la falta d'una dimensió autonòmica en l'LOPD, recordant que caldria millorar la participació de les agències autonòmiques al Consell Consultiu de l'AEPD.
Al llarg de la conferència, la directora de l'apdcat va destacar la importància de plantejar una modificació de l'LOPD en les seves disposicions ordinàries per tal que s'adeqüi a la realitat.
Pel que fa a la part orgànica de la llei, va apuntar que caldria reformular-la, però que potser no és el moment oportú atesa l'actual prevalença de la seguretat.
Pel que fa al projecte de reglament, Mitjans va destacar com a aspecte positiu la concreció de les mesures de seguretat en donar una previsibilitat en les pautes a seguir.
Va suggerir, però, que el mecanisme idoni per incorporar seguretat jurídica en un àmbit on les tecnologies evolucionen ràpidament podria ser des del soft law, recomanacions o instruccions que permeten una major flexibilitat i ponderació de la realitat i que són instruments més propers a les autoritats de control.
Taula rodona: 'Perspectives de futur de la protecció de dades en el marc de la Unió Europea' El 28 de gener de 2007 se celebra per primer cop el Dia de la Protecció de Dades, una iniciativa del Consell d'Europa amb el suport de la Comissió Europea que té per objectiu recordar a la ciutadania quins són els seus drets i deures pel que fa a la protecció de dades de caràcter personal.
El Consell d'Europa ha triat el 28 de gener per tal de commemorar anualment la signatura del Conveni 108 del Consell d'Europa per a la protecció de les persones respecte al tractament automatitzat de dades de caràcter personal, que aquest 2007 compleix 25 anys.
L'Agència Catalana de Protecció de Dades se suma a la celebració d'aquesta nova efemèride amb l'organització de la taula rodona: 'Perspectives de futur de la protecció de dades en el marc de la Unió Europea', que es durà a terme a la seu de l'Agència (c/ Llacuna, 166, 8a planta) el dimarts 30 de gener a les 12 hores.
L'acte estarà moderat per Esther Mitjans, directora de l'Agència Catalana de Protecció de Dades, i comptarà amb les intervencions de Joaquim Bayo, supervisor europeu adjunt de Protecció de Dades i Marc Carrillo, catedràtic de dret constitucional de la Universitat Pompeu Fabra.
L'objectiu de la jornada és oferir una visió panoràmica del desenvolupament de la protecció de dades a la Unió Europea, al mateix temps que recordar a la ciutadania quins són els seus drets i deures en la matèria.
Podeu confirmar la vostra assistència al telèfon 93.552 78 17 o al correu electrònic [EMAIL]
Per a més informació sobre el Dia de la Protecció de Dades i les activitats programades als diferents Estats membres, podeu consultar el web del Consell d'Europa.
El Consell de Ministres va aprovar el passat divendres 23 de febrer el nomenament d'Artemi Rallo Lombarte com a nou director de l'Agència Espanyola de Protecció de Dades.
Rallo, que substitueix en la direcció a José Luis Piñar Matas, va prendre possessió del càrrec el dimarts 27 de febrer.
Rallo Lombarte (Castelló, 1965) és Llicenciat en Dret amb Premi Extraordinari i Doctor en Dret per la Universitat de València.
És Catedràtic de Dret Constitucional de la Universitat Jaume I de Castelló, on també ha estat Director del Departament de Dret Públic.
Ha desenvolupat la seva tasca investigadora en diversos centres internacionals i és autor de nombroses monografies, llibres col·lectius i articles científics.
Fins el seu nomenament com a director de l'Agència Espanyola de Protecció de Dades, Rallo Lombarte havia ocupat el càrrec de Director General del Centre d'Estudis Jurídics (2004-2007), òrgan autònom adscrit al Ministeri de Justícia.
D'acord amb l'aplicació del Reglament general de protecció de dades, que suprimeix l'obligació de notificar els fitxers a l'Autoritat Catalana de Protecció de Dades per inscriure'ls al Registre de Protecció de Dades de Catalunya, a partir del dia 23 de maig de 2018, els sistemes de notificació de fitxers de titularitat pública i privada deixaran de ser operatius.
L'obligació de notificar fitxers es substitueix a partir del 25 de maig de 2018 per l'elaboració d'un registre d'activitats de tractament que hauran d'integrar la informació que estableix l'article 30 del Reglament general de protecció de dades.
Registre de les activitats de tractament de l'Autoritat Catalana de Protecció de Dades
Sol·licitud de còpia del contingut dels fitxers inscrits al RPDC